लीबिया से भारतीयों को लाने की आपात योजना  
विभिन्न मंत्रालयों की मंगलवार रात बैठक हुई, जिसके बाद विदेश सचिव निरुपमा राव ने बताया कि भारतीयों को लाने के सभी संभव उपाय किए जा रहे हैं।
लीबिया में दिनों दिन बिगड़ते हालात को देखते हुए तमाम देश अपने नागरिकों को वहां से निकाल रहे हैं। केंद्र सरकार ने भी वहां फंसे 18 हजार भारतीयों को निकालने के लिए आपात योजना तैयार की है।  इस सिलसिले में विभिन्न मंत्रालयों की मंगलवार रात बैठक हुई, जिसके बाद विदेश सचिव निरुपमा राव ने बताया कि भारतीयों को लाने के लिए सभी संभव उपाय किए जा रहे हैं।  उन्होंने कहा कि लीबिया में विमान लैंड कराने के लिए वहां के अधिकारियों से इजाजत ली जा रही है। साथ ही एक जहाज भी भेजा गया है, ताकि समंदर के रास्ते भारतीयों को लाया जा सके।